Zapisnik

24. sjednice Vijeća Mjesnog odbora Resnik održane 29. ožujka 2023., u prostorijama mjesne samouprave MO Resnik, s početkom u 18.00 sati

	NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Ivana Holjevac

Predsjedava Dominik Žibrat, predsjednik Vijeća.

Zapisnik vodi: Ivana Holjevac, članica Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 23. sjednice Vijeća Mjesnog odbora Resnik. S obzirom da nema primjedbi zapisnik se jednoglasno usvaja. 
  Na prijedlog predsjednika Vijeće jednoglasno utvrđuje

DNEVNI RED

1. Korištenje prostora MS Resnik.
1. Aktualna komunalna problematika. 
1. Razno: izvješća, pitanja i  prijedlozi.

 Ad 1.) Korištenje prostora MS Resnik

	Predsjednik Vijeća Dominik Žibrat 	napominje da je pristigao jedan zahtjev za produljenje povremenog korištenja prostora političke stranke HDZ-a.  
Otvara raspravu.
Nakon kratke rasprave o dodjeli korištenja prostora Vijeće jednoglasno donosi sljedeći


Z a k lj u č a k
o povremenom korištenju prostora Mjesne samouprave Resnik
                 Vijeće Mjesnog odbora Resnik suglasno je s produljenjem prostora te:
- donosi zaključak o korištenja prostora MS Resnik Hrvatskoj demokratskoj zajednici – TO HDZ Resnik koju zastupa Vesna Humić i to u terminu: svaki utorak u mjesecu, od 18.00 – 20.00 sati.

Ad 2.) Aktualna komunalna problematika.

Predsjednik Vijeća Dominik Žibrat napominje da je dobio usmeni upit od stranke za saniranje šahta u ulici I. Resnik kod kbr. 111.
Otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k  
o sanaciji šahta u ulici I. Resnik 111

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· sanacije šahta u ulici I. Resnik 111 (šaht propao u zemlju)
· ovaj zaključak dostavlja se Vijeću Gradske četvrti na postupanje


Vijeće Mjesnog odbora komentira o prevelikom otpadu na području mjesnog odbora te je mišljenja da bi trebalo pojačati pojačani nadzor komunalnih redara.
Nakon kratke rasprave Vijeće jednoglasno donosi  



Z a k l j u č a k  
o pojačanoj ophodnji komunalnih redara na području MO Resnik

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· pojačane ophodnje komunalnih redara na području MO Resnik zbog sve više divljih deponija
· ovaj zaključak dostavlja se Vijeću Gradske četvrti na postupanje

	Predsjednik Vijeća Dominik Žibrat napominje da građani Resnika ukazuju na problem vodovodne mreže u ulicama I.Resnik 155/1 i 2. Resnik 21a.
Nakon kratke rasprave Vijeće jednoglasno donosi  


Z a k l j u č a k  
o izgradnji vodovodne mreže u ulici I. Resnik 155/1 i 2. Resnik 21a

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 


· izgradnje vodovodne mreže u ulici I. Resnik 155/1 (cca 70m) i 2. Resnik 21a (cca 70 
m)
-    ovaj zaključak dostavlja se Vijeću Gradske četvrti na daljnje  postupanje


[bookmark: _GoBack]		Vijećnica Branka Genzić Horvat napominje da još nije pristigao nikakav odgovor za postavljanje kontejnera za tekstil kod crkve koji je uputila Humana nova, pa da se ispita gdje je to zapelo.

Ad 4.) Razno: izvješća, pitanja i prijedlozi.

Predsjednik Vijeća Dominik Žibrat izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima. 
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 19.00 sati.


KLASA: 024-08/23-03/652
URBROJ: 251-13-11-11/006-23-3
Zagreb, 29. ožujka 2023.


Predsjednik Vijeća Mjesnog odbora
Resnik          Dominik Žibrat

